Studiu. Câinii pot detecta coronavirusul mai bine decât testele rapide.
Câinii pot detecta coronavirusul mai bine decât testele rapide. Asta spune un studiu făcut de Şcoala Naţională de Ştiinţe Veterinare din Franţa.
Câinii îi pot detecta pe cei pozitivi în proporţie de 97%, în timp ce la testele rapide, rata de succes este cam de 80%. Cei negativi au fost depistaţi în proporţie de 91%.Rezultatele au fost confirmate prin test PCR şi este cel mai mare studiu făcut în lume privind eficacitatea câinilor în depistarea coronavirusului.Nu, nu o să vedem căței în centrele de testare, însă pot fi folosiţi ca să îi identifice mai repede pe cei pozitivi, mai ales în zonele aglomerate.De altfel, ai văzut deja că au fost folosiţi câini în Suedia sau Franţa. Şi o să vezi asta şi la noi. Pe aeroportul din Sibiu se pregătesc adăposturile pentru cinci câini care au fost antrenaţi să miroasă coronavirusul. Şi, dacă rezultatele vor fi bune, la centrul chinologic din Sibiu pot fi testaţi şi mai mulţi căţei şi pentru alte aeroporturi.